CELEX: 62013CN0211
Language: hu
Date: 2013-04-19 00:00:00
Title: C-211/13. sz. ügy: 2013. április 19-én benyújtott kereset — Európai Bizottság kontra Németországi Szövetségi Köztársaság

15.6.2013   
            
            
               HU
            
            
               Az Európai Unió Hivatalos Lapja
            
            
               C 171/23
            
         2013. április 19-én benyújtott kereset — Európai Bizottság kontra Németországi Szövetségi Köztársaság
   (C-211/13. sz. ügy)
   2013/C 171/45
   Az eljárás nyelve: német
   
      Felek
   
   
      Felperes: Európai Bizottság (képviselők: W. Mölls és W. Roels, meghatalmazotti minőségben)
   
      Alperes: Németországi Szövetségi Köztársaság
   
      Kereseti kérelmek
   
   A felperes azt kéri, hogy a Bíróság a következőképpen határozzon:
   
               —
            
            
               A Németországi Szövetségi Köztársaság megsértette az EUMSZ 63. cikkből eredő kötelezettségeit, mivel olyan jogszabályokat fogadott el és tartott hatályban, amelyek értelmében valamely németországi ingatlanra vonatkozó öröklési és ajándékozási illeték kivetésekor csak csekély összegű illetékmentes részt biztosít, ha az ajándékozó vagy örökhagyó, illetve a kedvezményezett az öröklés vagy ajándékozás időpontjában valamely más tagállamban rendelkezik lakóhellyel, míg jelentősen magasabb összegű illetékmentes részt biztosít, ha a két érdekelt fél közül legalább az egyik Németországban rendelkezik lakóhellyel az adott időpontban.
            
         
               —
            
            
               A Németországi Szövetségi Köztársaságot kötelezi a költségek viselésére.
            
         
      Jogalapok és fontosabb érvek
   
   A német jogban az öröklési és ajándékozási illetéket viszonylag magas összegű illetékmentes rész mérsékli, különösen a házastársak közötti, szülők és gyermekek közötti, illetve bizonyos rokonok közötti öröklés és ajándékozás esetén. Ezek a magas összegű illetékmentes részek azonban csak akkor alkalmazandók, ha Németország korlátlan adóztatási jogot gyakorol, míg a korlátozott adóztatási jog esetén csupán csekély átalányösszegű illetékmentesség érvényesül. A Bíróság által a Mattner-ügyben (1) kifejtett feltételek alapján ez a szabályozás összeegyeztethetetlen az EUMSZ 63. cikkel.
   
      (1)  A C-510/08. sz. Mattner-ügyben 2010. április 22-én hozott ítélet [EBHT 2010., I-3553. o.]